Våren 1949 ble fartøyet solgt til S. Ronglan Sildoljefabrik i Haugesund. Det ble noe nedrigget, og ombygd til flytende omlastningsanlegg for sild. Deretter ble Fjordbuen benyttet på vintersildfiske på Nordvestlandet som losjiskip og til omlasting av sild fra fiskefartøy til fraktefartøy som fraktet silden sørover til eierens sildoljefabrikk på Storøy ved Haugesund. Mellom sesongene lå «Fjordbuen» opplagt i Sjøhuskleiven i Haugesund.